ཤེས་རྟོགས་བྱུང་བར་གཞིགས་ན།འཕྲལ་སྡོམ་དོ་དམ་པུའི་སྣེ་ཁྲིད་འོག་རང་བྱུང་ཐོན་ཁུངས་པུའུ་དང་།ཆུ་བེད་པུའུ།རྒྱལ་ཁབ་ནུས་རྒྱུ་ཅུས་སོགས་ཚན་པ་ཞུགས་པའི་མཉམ་འབྲེལ་ལས་དོན་ཚོགས་ཆུང་མིག་སྔར་གནོད་འཚེ་ཐོན་ཁུལ་དུ་སྐྱོད་བཞིན་ཡོད་པ་དང་།ཚོགས་ཆུང་དེས་ས་གནས་ལ་རི་ཉིལ་བའི་རྒྱུ་རྐྱེན་འཚོལ་བ་དང་།ཉེན་ཁ་དང་གནོད་འཚེའི་གནས་ཚུལ་ལ་ཞིབ་འཇུག་བརྡར་གཅོད་བྱས་ནས་འཕྲལ་སྡོམ་ཉེན་སེལ་རྒུད་སྐྱོབ་ཀྱི་བཀོད་སྒྲིག་ལས་དོན་སྒྲུབ་རོགས་བྱ་རྒྱུ་ཡིན་པ་རེད།དེ་དང་ཆབས་ཅིགས་དེ་དང་ཐག་ཉེ་བའི་བོད་ལྗོངས་མེ་ཟོན་སྤྱི་ཁྱབ་རུ་ཁག་ཆབ་མདོ་ཉིང་ལག་རུ་ཁག་གིས་རོགས་སྐྱོབ་མི་སྣ་བསྡུས་ནས་བཀའ་སྒུག་བཞིན་ཡོད་པ་དང་།འཕྲིན་གཏོང་འགན་སྲུང་ཡན་ལག་རུ་ཁག་གིས་རོགས་སྐྱོབ་བྱ་རྒྱུའི་གྲ་སྒྲིག་བྱས་ནས་བསྡད་ཡོད་པ་རེད།